open-index/open-wikipedia-markdown huggingface dataset:
Jean-Michel Cousteau

**Jean-Michel Cousteau** (s. 6. toukokuuta 1938) on ranskalainen tutkimusmatkailija, ympäristönsuojelija ja elokuvatuottaja. Hän on Jacques-Yves Cousteaun ja tämän ensimmäisen vaimon Simone Melchiorin vanhempi poika.

Jean-Michel sai jo nuorena ensikosketuksensa meriin ja laitesukeltamiseen. Hän sai veljensä Philippen kanssa kokeilla toisen maailmansodan jälkeen isänsä ja Émile Gagnanin kehittämää aqualung-paineilmalaitetta. Poikien nuoruus ei kuitenkaan ollut kovinkaan läheinen vanhempiinsa, jotka matkustivat paljon. Jean-Michel ja Philippe olivat näinä aikoina sisäoppilaitoksessa.

Aikuisiällä Jean-Michel Cousteau oli perheyrityksen taustahahmona auttamassa isänsä tutkimusmatkoja. Cousteu järjesti, suunnitteli ja hankki varusteita *[[M/S Calypso|Calypsolle]]*. Hän ei kuitenkaan saanut mielestään isältään tarpeeksi kunnioitusta ja alkoi siirtyä omien liiketoimien pariin. Vuonna 1979 Cousteau palasi traagisen tapahtuman seurauksesta auttamaan isäänsä. Philippe-veli kuoli lento-onnettomuudessa ja Jean-Michel Cousteau vakuutti isänsä jatkamaan edelleen tutkimustyötään. Jean-Michel Cousteau oli mukana isänsä televisiosarjoissa ja voitti muun muassa Emmy-palkinnon *Cousteau: Mississippi* -ohjelman tuottajana.

Jean-Michel Cousteau toimi isänsä perustaman säätiön johdossa paluustansa vuoteen 1992, jolloin jätti The Cousteau Societyn. Tämän jälkeen Cousteau keskittyi omiin toimiinsa. Hän ajautui riitoihin isänsä kanssa 1990-luvun puolivälissä Cousteau-nimen käytöstä. Isä ei pitänyt siitä, että Cousteau-nimi yhdistettiin ekologiseen lomakohteeseen, jossa Jean-Michel oli osakkaana. Jacques-Yves Cousteau vaati, että lomakohteen logoon ja nimeen tulisi liittää myös Jean-Michelin nimi lisänä, jotta paikkaa ei suoraan sekoitettaisi Cousteau Societyn alaiseksi. Sanfranciscolainen oikeus päättikin, että Cousteau-nimeä ei saisi käyttää lomakohteen markkinoinnissa, eikä mainostamisessa Yhdysvalloissa.

Vuonna 1999 Cousteau perusti oman säätiönsä Ocean Futures Societyn, jonka tarkoituksena on jatkaa mertensuojelua ja -tutkimusta. Hän myös aloitti televisiosarjan *Jean-Michel Cousteau’s Ocean Adventures* vuonna 2006. Cousteau oli myös vaikuttamassa samana vuonna Yhdysvaltain presidentti George W. Bushiin, joka perustikin Havaijille Papahānaumokuākea Marine National Monument -mertensuojelualueen.

## Lähteet
*
*

### Viitteet

## Aiheesta muualla
*Ocean Futures Societyn kotisivut  
*''Jean-Michel Cousteau’s Ocean Adventures'' -televisiosarja
Live Kölner Sporthalle 25.9.1976

**Live Kölner Sporthalle 25.9.1976** on Rainbow-yhtyeen vuonna 2006 julkaistu livealbumi, joka on äänitetty Kölnissä, Saksan liittotasavallassa syyskuussa 1976.

## Kappaleet
### CD 1
#  
#  
#  
#  
#  
# 

### CD 2
#  
#  
#
Alcyone

**Alcyone** voi tarkoittaa seuraavia asioita:
*Alcyone, tähti
**[[Alcyone (laiva)|Alcyone]]*, mertentutkija Jacques-Yves Cousteaun laiva
**[[Alcyone (ooppera)|Alcyone]]*, Marin Maraisin ooppera
*Alkyone, kreikkalaisessa mytologiassa tuulten hallitsijan tytär
*Filosofi ja elämäntaidon opettajan Jiddu Krishnamurtin lisänimi
*Subaru XT tai Subaru Alcyone
Alcyone (laiva)

**Alcyone** on The Cousteau Societyn tutkimusalus. Se on saanut nimensä kreikkalaisen mytologian tuulten hallitsijan tyttäreltä Alkyonelta. Alumiinirunkoisen aluksen suunnitteli André Mauric.

Aluksessa käytetään Jacques-Yves Cousteaun kehittämää Turbosail-purjehdusjärjestelmää. Se purjehti ensimmäistä kertaa onnistuneesti toukokuussa 1985. Samana vuonna alus lähti ensimmäiselle tutkimusmatkalleen yhdessä Cousteaun toisen aluksen *[[M/S Calypso|Calypson]]* kanssa. *Calypson* uppoamisen jälkeen 1996 *Alcyonesta* tuli Cousteau Societyn merkittävin tutkimusalus.

## Lähteet

## Aiheesta muualla

*''Alcyone'' Cousteau Societyn sivuilla
Hossein Rezazadeh

**Hossein Rezazadeh** (, s. 12. toukokuuta 1978 Ardabīl, Iran) on iranilainen entinen painonnostaja yli 105 kilogramman painoluokassa. 

Rezazadeh hallitsi vuosien ajan ylivoimaisesti superraskaan sarjan painonnostoa. Hän voitti olympiakultaa niin 2000 Sydneyssä kuin 2004 Ateenassakin. Maailmanmestaruuskisoissa Rezazadeh voitti yhteistuloksella kultaa neljästi: 2002 Varsovassa (kultaa molemmista nostomuodoista), 2003 Vancouverissa (kultaa työnnöstä, tempauksesta hopeaa),  2005 Dohassa (kultaa työnnöstä, tempauksesta hopeaa) ja 2006 Santo Domingossa (kultaa molemmista nostomuodoista). Lisäksi 1999 Ateenan MM-kisoissa hän saavutti yhteistuloksella pronssia ja tempauksesta hopeaa. Aasian kisoissa Rezazadeh voitti kultaa niin yhteistuloksessa kuin molemmissa nostomuodoissakin sekä 2002 Busanissa että 2006 Dohassa. 1998 Bangkokissa hän sijoittui pronssille.  Maanosansa mestaruuden hän on voittanut kolmesti.

Rezazadeh pitää hallussaan sekä työnnön että yhteistuloksen maailmanennätystä. Työnnön maailmanennätystuloksen 263 kg hän teki Ateenan olympialaisissa ja yhteistuloksen maailmanennätyksen 472 kg Sydneyn olympialaisissa. Rezazadeh piti myös hallussaan tempauksen maailmanennätystä 213 kg, mutta hän menetti sen maamiehelleen Behdad Salimi Kordasiabille joka tempaisi 13.11.2011 painonnoston maailmanmestaruuskilpailuissa Pariisissa 214kg. 

Rezazadeh ei päässyt osallistumaan 2007 MM-kisoihin loukattuaan polvensa auto-onnettomuudessa. Hän joutui jättämään väliin myös seuraavana vuonna Pekingin olympialaiset pitkään vaivanneiden loukkaantumisten takia. Rezazadeh on 185 senttimetriä pitkä ja painaa 161 kilogrammaa. Hänet tunnetaan kutsumanimellä *"Iranin Herkules"*.

## Lähteet

## Aiheesta muualla

* Hossein Rezazadeh Chidlovski-painonnostosivustolla
* IWRP - profile
Peltoemäkki

**Peltoemäkki** (*Fumaria officinalis*) on yksivuotinen, punakukkainen emäkkikasvi. Laji on myrkyllinen sisältäen monia alkaloideja, kuten esimerkiksi protopiinia ja sinaktiinia sekä fumariinia.

## Ulkonäkö ja koko

Peltoemäkki on kasvattaa 20–30 senttiä korkean hennon ja haaraisen varren. Kerrannaiset lehdet ovat kapealiuskaisia ja sinivihreitä. Lehdyköiden liuskat ovat suikeita. Kukkien tukilehdet ovat pieniä. Kukinto on noin 20-kukkainen terttu. Kukan teriö on 7–9 mm pitkä ja noin kolme kertaa verhiön pituinen. Väriltään teriö on vaalean sinipunainen, kärjestään mustahko. Teriön tyvipäässä on lyhyt, pussimainen kannus. Peltoemäkki kukkii Suomessa heinä-elokuussa. Hedelmä on yksisiemeninen pähkylä.

Peltoemäkin voi sekoittaa läheiseen pikkuemäkkiin (*F. vaillantii*).

## Levinneisyys
Peltoemäkkiä tavataan lähes koko Euroopassa Länsi-Venäjälle saakka. Norjan, Ruotsin ja Suomen pohjoisosista se puuttuu. Lajia tavataan myös Pohjois-Afrikassa Marokosta Tunisiaan, Turkissa ja Kaukasuksella. Pohjois-Amerikan itäosiin laji on levinnyt ihmisen mukana. Suomessa peltoemäkki on yleinen laji Oulu–Kajaani-linjan eteläpuolella. Runsain se on eteläisimmässä Suomessa. Lapista peltoemäkki puuttuu.

## Elinympäristö
Peltoemäkki viihtyy ravinteikkailla savi- ja hiekkamultamailla. Sitä tavataan erityisesti puutarhoissa ja kasvimailla sekä joskus myös viljapelloilla rikkaruohona. Rikkaruohona laji on kuitenkin varsin harmiton.

## Käyttö
Peltoemäkkiä on aikaisemmin käytetty rohtona. Sitä käytettiin vatsa- ja ihottumalääkkeenä ja sen uskottiin puhdistavan verenkiertoa. Kasvia on myös käytetty värjäykseen. Kasvin kukilla voi värjätä villan keltaiseksi.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen terveyskasvit. Luonnon parantavat yrtit ja niiden salaisuudet*. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Tampere 1982.

### Viitteet

## Aiheesta muualla
* 
* Suomen Lajitietokeskus: Peltoemäkki (''Fumaria officinalis'')
* Luontoportti: Peltoemäkki (''Fumaria officinalis'')
* Pohjolan kasvien pauloissa: ''Fumaria officinalis'' - peltoemäkki
* Yrttitarha: Peltoemäkki (''Fumaria officinalis'')
* Valokki - Nettikasvio: Peltoemäkki (''Fumaria officinalis'')
* ITIS: ''Fumaria officinalis'' 
* United States Department of Agriculture (USDA): ''Fumaria officinalis'' 
* Flora of China: ''Fumaria officinalis'' 
* Botanical online: Toxicity of common fumitory (Fumaria officinalis)
Manipuli

**Manipuli** () oli Rooman tasavallan aikaan roomalaisen legioonan taktinen perusyksikkö, jonka roomalaiset ottivat käyttöön samnilaissotien (343–290 eaa) jälkeen.

Tasavallan aikainen legioona koostui 4&nbsp;200 jalkaväki- ja 300 ratsumiehestä. Näistä 1&nbsp;200 oli kevyen jalkaväen sotilaita eli *velites*-joukkoja. Legioonan päävoima oli kuitenkin tiiviissä muodostelmassa taistelevissa jalkaväen rivistöissä, jotka oli järjestetty kolmeen riviin. Ensimmäinen rivistö eli *hastatis* koostui nuorimmista ja kokemattomimmista miehistä, jotka kohtasivat vihollisen ensimmäisenä. Toinen rivistö oli *principes*, joka koostui 20–40-vuotiaista miehistä. Viimeinen rivistö oli *triarii*, johon kuului legioonan kokeneimpia sotilaita.

Kaksi ensimmäistä rivistöä eli hastatis ja principes koostuivat kumpikin 1&nbsp;200 miehestä mutta triarii vain 600 miehestä. Kukin rivistö oli jaettu kymmeneen manipuliin, joten legioonassa oli yhteensä 30 manipulia.

Manipuli koostui 120–160 miehestä, jotka oli jaettu kahteen 60–80 miehen *kenturiaan*. Kutakin kenturiaa komensi *kenturio*, jonka lisäksi kussakin kenturiassa oli aliupseeri (*optio*), sotamerkinkantaja (*signifer*) ja vartiopäällikkö (*tesserarius*).

Manipuleihin jaettu legioona oli paljon joustavampi verrattuna helleeniseen falangiin, joka tarvitsi taistelukentäkseen tasaisen kentän. Manipulilegioona taas pystyi järjestäytymään nopeasti  epätasaisessakin maastossa.

Mariuksen uudistusten jälkeen manipulin korvasi suurempi taisteluyksikkö kohortti, joka oli taktisesti ja strategisesti vielä joustavampi kuin manipulit.

## Lähteet
* 

### Viitteet
Hallittu kaaos

__NOTOC__
**Hallittu kaaos** on rap-artisti Joniveljen vuonna 2008 julkaistu studioalbumi. Se julkaistiin Rähinä Recordsin kautta.

## Kappaleet
# Wow!
# Tee tästä hitti
# Täältä syy
# Varo koukkua
# Apinoiden planeetta
# Ilman omaa elämää
# Vapaa valitsemaan
# Ota kaikki?
# Aaveet
# Hallittu kaaos
# Yhtä yli rajojen
# Rajan rauhallisella puolen
# Tuulen mukana (mukana Markiisi)
# Kaikki on sanottu osa 2
# Kaikki on sanottu (mukana Malla Malmivaara)
# Laulu harmaalle hetkelle (mukana Urbaanilegenda)

## Arvostelut
* Tuoreet Platat: 

## Lähteet
Jean Delay

**Jean Delay** (14. marraskuuta 1907 Bayonne, Ranska – 29. toukokuuta 1987 Pariisi, Ranska) oli ranskalainen psykiatri, neurologi ja tietokirjailija sekä Ranskan akatemian jäsen.

Jean Delay oli kirurgi Maurice Delayn poika. Jean aloitti lääketieteellisessä koulussa jo 16-vuotiaana. Hänestä tuli kuuluisan pariisilaisen Pitié-Salpêtrière-sairaalan neuropsykiatri 29-vuotiaana ja Saint Annen sairaalan psykiatrian professori 39-vuotiaana.

Delay teki paljon merkittävää tutkimustyötä. Vuonna 1939 hän perusti Ranskan ensimmäisen EEG-laboratorion. Hän toi myös sähköhoidon Ranskaan ja tutki tämän fysiologisia ja psykologisia vaikutuksia. Delayn tunnetuimmat työt lienevät kuitenkin psykofarmakologian puolella. Hän tutki monien huumeiden, kuten LSD:n, vaikutusta ihmisen psykologiaan ja käyttäytymiseen. Kumppaninsa Pierre Denikerin kanssa hän ehdotti ensimmäisenä fenotiatsiinin käyttöä skitsofrenian hoidossa vuonna 1952.

Ranskan akatemian jäseneksi Delay otettiin vuonna 1959. Hän kuoli vuonna 1987.

Jean Delayn tytär näyttelijä Florence Delay valittiin Ranskan akatemiaan vuonna 2001 ja hänen poikansa Claude Delay on psykoanalyytikko ja kirjailija.

## Lähteet

## Aiheesta muualla
*Jean Delay Ranskan akatemian sivuilla
Radio Days

**Radio Days** on Woody Allenin 1987 ohjaama elokuva. Elokuva tarkastelee nostalgisesti amerikkalaisen perheen elämää radion kulta-aikana. Elokuvan kertojaääni kuuluu Allenille, mutta tässä teoksessa hän ei esiinny kameran edessä. Nuoren Woodyn alter egoa "Joeta" esittää Seth Green.

## Vastaanotto

Video-oppaassa vuodelta 1995 Ilkka Jauhiainen antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota "hyvä". Jauhiainen piti elokuvaa sympaattisena ja episodimaisena, mutta hieman turhan kevyenä ja nostalgisena.
## Lähteet

## Aiheesta muualla
* IMDB
Rajamailla

__NOTOC__
**Rajamailla** on Torpedo-yhtyeen kolmas albumi. Sen julkaisi Texicalli Records toukokuussa 2008.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Aki Trygg – kitara ja laulu
* Santeri Saksala – rummut
* Mikko Määttä – basso
* Emerson Burton – koskettimet
* Verneri Pohjola – trumpetti
* Tuuli Saksala – taustalaulu
* Helmi Saksala – taustalaulu
* Susanna Hakulinen – taustalaulu 
* Elina Katajamäki – taustalaulu
* Kimmo Härmä – taustalaulu

## Arvostelut
* Nyt.fi: 
* Soundi: 

## Lähteet
Lain ulkopuolella (vuoden 1987 elokuva)

**Lain ulkopuolella** on Ville Mäkelän ohjaama suomalainen rikosdraama vuodelta 1987. 

## Juoni
Varakkaan perheenisän raiskaaman naisen veli päättää kostaa sisarensa kärsimykset. Kritiikissä elokuvaa pidetään sävykkäänä ja monipuolisena, kun se kuvaa, kuinka raiskaus vaikuttaa laajalti kymmeniin ihmisiin ja kuinka uhreista tulee rikollisia.

## Vastaanotto
Jo aikalaisarvioissa näyttelijätyö saa arvostusta. Sen sijaan ohjauksen suorastaan sosiologinen ote saa ristiriitaisia arvioita. Toisaalta se jättää kylmäksi, toisaalta todetaan onnistuneeksi ratkaisu, ettei tarinaa vesitetä tunnevaltaisuudella. 

Myöhemmässä kritiikissä Litjan piirtämää häikäilemätöntä roolihahmoa luonnehditaan pirulliseksi. Realismin jäsentyminen jää hiukan puutteelliseksi, mutta viranomaisten empatian puutteeseen ja oikeusjärjestelmän kyvyttömyyteen kohdistuu kritiikin mukaan ankaraa arvostelua. Käsikirjoituksen laatinut Olli-Pekka Parviainen ja veljeä näyttelevä Kari Heiskanen saivat Jussi-palkinnon.

## Näyttelijät

## Lähteet

## Aiheesta muualla
*
Aleksandr Kurlovitš

**Aleksandr Nikolajevitš Kurlovitš** (, , 27. heinäkuuta 1961 Grodno, Valko-Venäjän SNT, Neuvostoliitto – 6. huhtikuuta 2018 Hrodna, Valko-Venäjä) oli valkovenäläinen superraskaan sarjan painonnostaja. Hän edusti urallaan myös Neuvostoliittoa. Hän hallitsi pitkän aikaa ylivoimaisesti painonnoston raskainta painoluokkaa maailmassa ja voitti muun muassa kaksi olympiakultaa sekä lukuisia maailmanmestaruuksia.

Vuonna 1984 Kurlovitš jäi joukkuetoverinsa Anatoli Pisarenkon kanssa Montrealin lentokentällä kiinni anabolisten steroidien hallussapidosta. Tämän johdosta heidät erotettiin maajoukkueesta ja he menettivät *Urheilun mestari* -arvonimen. Kurlovitš palasi maajoukkueeseen vuonna 1987, minkä jälkeen alkoi hänen pitkään kestänyt valtakautensa painonnoston superraskaassa sarjassa.

Kurlovitš voitti urallaan olympiakultaa Soulissa 1988 ja Barcelonassa 1992. Atlantassa 1996, joka jäi hänen viimeisiksi arvokilpailuikseen, hänen sijoituksensa oli viides. Maailmanmestaruuden Kurlovitš voitti yhteistuloksella neljästi. Ostravassa 1987 hän sijoittui sekä tempauksessa että työnnössä hopealle mutta voitti kultaa parhaalla yhteistuloksella 472,5 kilogrammaa, joka oli silloinen maailmanennätys. Ostravassa 1987, Ateenassa 1989 ja Istanbulissa 1994 hän voitti maailmanmestaruuden molemmissa nostomuodoissa sekä yhteistuloksessa. Moskovassa 1983 hän saavutti molemmista nostomuodoista ja yhteistuloksesta hopeaa.

EM-kultaa Kurlovitš voitti yhteistuloksella kahdesti (1989 ja 1990) ja sijoittui kerran hopealle (1983). Neuvostoliiton mestaruuden hän voitti kolmesti ja sijoittui hopealle kahdesti. Kurlovitš teki urallaan kaikkiaan 12 maailmanennätystulosta, joista neljä syntyi tempauksessa, kaksi työnnössä ja kuusi yhteistuloksessa.

## Lähteet
Sergej Barbarez

**Sergej Barbarez** (s. 17. syyskuuta 1971 Mostar, Jugoslavia) on bosniahertsegovinalainen  entinen jalkapalloilija.

Barbarez pelasi keskikentällä hyökkäävässä roolissa. Hän pystyi pelaamaan myös hyökkääjänä.

Barbarez edusti seuratasolla Saksassa vuosina 1992–2008 Hannoveria, Union Berliniä, Hansa Rostockia, Borussia Dortmundia, HSV:tä ja Bayer Leverkusenia. Bosnia ja Hertsegovinan maajoukkueessa hän pelasi vuosina 1998–2006 47 ottelua ja teki niissä 17 maalia.

## Lähteet
Mouhijärven Osuusmeijeri

**Mouhijärven Osuusmeijeri (MOM)** oli suomalainen meijeri. Meijeri perustettiin 1906 ja se haettiin konkurssiin kesällä 1999. Meijerin kaatoivat kiristynyt kilpailu, vähän aiemmin ollut listerialöytö seurannaisvaikutuksineen ja ison kauppaketjuasiakkaan menettäminen. Yksi tekijä oli myös lähes kolmenkymmenen maidontuottajan irtaantuminen meijeristä. Viime vaiheessa yhtiön toimitusjohtaja oli Juha Järvinen ja hallituksen puheenjohtaja Tenho Juvonen. Työntekijöitä yrityksessä oli 30, millä se oli Mouhijärven suurin työllistäjä. Vuodessa meijeri keräsi maitoa vajaat 20 miljoonaa litraa. Erityisesti yritys tunnettiin voistaan, jonka pakkauksessa oli isolla kirjaimet MOM. Lisäksi meijeri tuotti ainakin maitoa ja mehua. Konkurssin jälkeen suurin osa MOM:lle maitoa tuottaneista maidontuottajista siirtyi Hämeenlinnan Osuusmeijerin piiriin. Jonkin aikaa vanhan meijerin tiloissa toimi liha-alan yritys Lihamesta. Nykyisin paikalla on pubi.

## Lähteet

## Kirjallisuutta
* Simo Penttilä, *Maitoa, maitoa... Mouhijärven Osuusmeijeri 90 vuotta*, Mouhijärven osuusmeijeri 1995 .
Classic Rainbow

__NOTOC__
**Classic Rainbow** on Rainbow-yhtyeen vuonna 2001 julkaistu kokoelma-albumi.

## Kappaleet
#  
#     
#   
# 
#  
#  
#  
#  
#   
# 
#  
#   
#  
#  
#   
# 

## Arvostelut
* Allmusic: 

## Lähteet
Polttonestettä

**Polttonestettä** on Torpedo-yhtyeen ensimmäinen albumi. Sen julkaisi Ranka Recordings maaliskuussa 2001. Levy äänitettiin Hasse Wallin Studio 3000:ssa. Kaikki kappaleet ovat Aki Tryggin säveltämiä ja sanoittamia.

## Kappaleet
Kaikki kappaleet säveltänyt ja sanoittanut A.J. Trygg sekä sovittanut Torpedo.

# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Aki Trygg – kitara, laulu, tuottaja, miksaaja, kannet
* Emerson Burton – urut, moogibasso
* Santeri "Ministeri" Saksala – rummut

### Muut tekijät
* Hasse Walli – tuottaja, äänittäjä, miksaaja
* Mika Jussila – masteroija
* Janne Joutsenniemi – tuottaja, äänittäjä (kappaleet 3 ja 11)
* Jyrki Tuovinen – miksaaja (kappaleet 3 ja 11)
* Jonna Öhrnberg – kuvat
* Hioktane – kannet

## Arvostelut
* City.fi: 
* Soundi: 

## Lähteet

## Aiheesta muualla
* Polttonestettä Torpedon kotisivulla
Pätkä tietä ja vähän bensaa

__NOTOC__
**Pätkä tietä ja vähän bensaa** on Torpedo-yhtyeen toinen albumi. Sen julkaisi Texicalli Records helmikuussa 2006. Levyn avausraita "Sinne on pitkä matka" on julkaistu myös singlenä.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Aki Trygg – kitara ja laulu
* Santeri Saksala – rummut
* Lauri Porra – basso
* Helmi Saksala – koskettimet

## Arvostelut
* Nyt.fi: 

## Lähteet
Puhu hänelle

**Puhu hänelle** (*Hable con ella*) on Pedro Almodóvarin ohjaama draamaelokuva vuodelta 2002. Almodóvar käyttää elokuvan kerronnassa muun muassa modernia tanssia, vanhanaikaista filmikuvausta ja espanjalaista kansanmusiikkia.

## Tarina
Elokuva kertoo kahdesta miehestä, jotka tutustuvat toisiinsa huolehtiessaan heille rakkaista naisista, jotka ovat sairaalassa. Toinen on härkätaistelija Lydia (Rosario Flores), joka on hengityskoneessa koomassa. Häneen on rakastunut matkaoppaiden kirjoittaja Marco (Dario Grandinetti), joka käy sairaalassa katsomassa häntä. Toinen on liikenneonnettomuuteen joutunut Alicia (Leonor Watling), nuori balettia opiskellut tanssija, joka on sairaalassa vegetatiivisessa tilassa. Häntä käy Benigno (Javier Camara) säännöllisesti hoitamassa. Aliciaa käy katsomassa myös hänen opettajansa Katerina Bilova (Geraldine Chaplin). Elokuva on saanut nimensä Benignon kehotuksesta Marcolle, että hänen pitäisi puhua Lydialle, vaikka tämä ei kuulisikaan.

## Palkinnot ja tunnustukset
Elokuva sai muun muassa Ranskan César-palkinnon parhaalle elokuvalle ja Oscar-palkinnon parhaasta alkuperäiskäsikirjoituksesta.

Vuonna 2016 *Puhu hänelle* äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.

## Näyttelijät

Lähde: 

## Lähteet

## Aiheesta muualla
* 
*
Uskon että uskon

**Uskon että uskon** () on italialaisen katolisen filosofin Gianni Vattimon lyhyt kirja vuodelta 1996. Teoksessa Vattimo pohtii uskomisen merkitystä nykyajassa sekä omaa uskoaan. Kirjan suomennos ilmestyi vuonna 1999 Kustannusosakeyhtiö Nemon kustantamana. 

## Sisältö

Vattimo näkee uskontojen aseman nykyaikana jopa entisestään vahvistuneen tieteellisen todellisuuskäsityksen leviämisestä huolimatta. Esimerkiksi paavin ja islamilaisten johtajien poliittinen valta on kasvanut.

Vattimo pohtii ristiriitaa kristinuskon luomiskertomuksen tapaisten tarujen sekä tieteen, järjen ja valistuksen arvojen välillä. Katolinen kirkko kieltää ehkäisyn, mikä vaikuttaa väestöräjähdykseen ja aidsin leviämiseen sekä suhtautuu kielteisesti naispappeuteen vedoten todellisuuskäsitykseen, jossa naisella nähdään olevan ”luonnollinen” asema. Vattimon mukaan katolisen kirkon itsepäisesti julistama oppi perheestä ja seksuaalisuudesta, jota edes uskovaiset katolisen kirkon jäsenet eivät ota tosissaan, hakee oikeutusta usein naurettavalta näyttävien opillisten perustelujen sijaan pikemminkin tarpeesta puolustaa tosiuskovaista. Tosiuskovaisen täytyy erottautua tapojen avulla, joita mikään järkevä moraalikäsitys ei vaadi, mutta jotka ovat hyödyllisiä vahvistaessaan kirkon yhtenäisyyttä. Kyse on yrityksestä välttää vaikutelma kristillisen opin heikentymisestä, siitä että kristinusko antaisi liian ystävällisen kuvan suhteestaan ihmiseen ja elämän säilymiseen maapallolla.

Vattimo korostaa uskovaisen vapautta tulkita kristinuskoa. Vattimon oma käsitys kristinuskosta perustuu väkivallattomuuteen ja lähimmäisenrakkauteen. Maallistumisen Vattimo näkee mahdollisuutena päästä eroon uhkailusta ja järjettömyydestä, joihin hän lukee muun muassa kirkon ehkäisykiellon ja suhtautumisen homoseksuaaleihin. 

Vattimo kirjoittaa tiiviisti ja teos vaatii edeltäviä tietoja filosofiasta. Tämän vuoksi suomentaja on laatinut kirjan loppuun Vattimon mainitsemia henkilöitä ja käsitteitä selittävän sanaston.

## Lähteet

* 

### Viitteet

## Arvosteluja

* 

## Aiheesta muualla

* Mika Hannula: Uskontunnustuksia. Turun sanomat 11.6.1999.
* Nana Smulovitz: Filosofin usko. Yliopisto 12/1999.
*
Torpedo (yhtye)

**Torpedo** on suomalainen rockyhtye. Yhtyeen perustivat helsinkiläiset koulutoverit Aki Trygg, Janne Puurtinen ja Santeri Saksala vuonna 1999. Torpedo on julkaissut kolme albumia, singlejä sekä yhden EP-levyn.

## Jäsenet

* Aki Trygg – laulu ja kitara
* Santeri Saksala – rummut ja taustalaulu
* Mikko Määttä – basso

### Entiset jäsenet

* Lauri Porra – basso (2003–2006),
* Janne Puurtinen – urut, Moogibasso ja taustalaulu (1999–2001)

## Julkaisut

* 
* 
* 
* 

## Levy-yhtiöt

* Ranka recordings/Spinefarm
* Texicalli Records

## Aiheesta muualla

* Yhtyeen kotisivut 
*
Fabio Biondi

**Fabio Biondi** (s. 15. maaliskuuta 1961) on italialainen viulisti ja kapellimestari. 1989 Biondi perusti Europa Galanten, italialaisen barokkimusiikkiin erikoistuneen soittajiston, jota myös johtaa.

Biondin tunnetuimpiin levytyksiin lukeutuvat Antonio Vivaldiin *[[Neljä vuodenaikaa]]* ja ooppera *[[Bajazet]]*, Arcangelo Corellin concerti grossi, Alessandro Scarlattin ja Georg Friedrich Händelin teokset, 1700-luvun italialainen ohjelmisto (Vivaldi, Francesco Maria Veracini, Pietro Locatelli, Giuseppe Tartini) ja Bachin, Franz Schubertin ja Robert Schumannin viulusonaatit. Biondi esiintyy myös duona pianon, fortepianon ja cembalon soittajien kanssa.
Sixto Soria

**Sixto Soria Cabrera** (s. 27. huhtikuuta 1954) on kuubalainen nyrkkeilijä. Kuubalaiseen tapaan hän pysytteli koko uransa ajan amatöörinä.

Soria voitti raskaan keskisarjan (81&nbsp;kg) maailmanmestaruuden 1978 Belgradissa, missä hän voitti loppuottelussa jugoslavialaisen Tadija Kačarin. Kaksi vuotta aikaisemmin hän oli saavuttanut hopeaa Montrealin olympialaisissa kärsittyään loppuottelussa tappion tulevalle ammattilaisten raskaansarjan maailmanmestarille Leon Spinksille.

Kuuban mestaruuden Soria voitti urallaan neljä kertaa (1975–1977, 1979). Aktiiviaikoina hänen mittansa olivat 188 senttimetriä ja 81 kilogrammaa.

## Lähteet
* 
* http://amateur-boxing.w.interia.pl/
Lisa Randall

**Lisa Randall** (s. 18. syyskuuta 1962 Queens, New York City, New York, Yhdysvallat) on yhdysvaltalainen fyysikko.

Randall on erikoistunut teoreettiseen fysiikkaan. Hänen tutkimusaiheitaan ovat muun muassa hiukkasfysiikka, kosmologia ja säieteoria. Randall toimii nykyisin Harvardin professorina. Aiemmin hän on työskennellyt muun muassa Princetonissa ja MIT:ssä.

Time-lehti nosti Randallin maailman sadan vaikutusvaltaisimman ihmisen listalle vuonna 2007.

## Lähteet

## Aiheesta muualla
*Randall Harvardin sivustolla
KD (täsmennyssivu)

**KD**, **Kd** ym. tarkoittaa seuraavia:

* Suomen Kristillisdemokraatit, puolueen lyhenne KD, jäsenen lyhenne kd., suomalainen puolue.
** KD, suomalainen kristillisdemokraattinen viikkolehti
* Kristillisdemokraatit, Kd, ruotsalainen puolue
* kansandemokraatti, kd., sosialistiseen yhteiskuntajärjestykseen pyrkivän poliittisen järjestön tai valtiojärjestelmän kannattaja
** Suomen Kansan Demokraattisen Liiton jäsen
* 
* kilodalton, kD, tuhat daltonia
* Köln-Düsseldorfer Deutsche Rheinschiffahrt, KD, saksalainen laivayhtiö
*KD tai Kd, dissosiaatiovakio kemiassa ja farmakologiassa
Georgian humanitaarinen apu 2008

**Georgian humanitaarinen apu 2008** alkoi, kun Etelä-Ossetiasta käydyt taistelut alkoivat laantua 13. elokuuta 2008 Georgian armeijan käytännössä vetäydyttyä Tskhinvalin ja Gorin alueilta kohti Tbilisiä. Yhdysvaltain presidentti George W. Bush velvoitti Yhdysvaltain puolustusministeriön antamaan tukea.

Georgian pakolais- ja asuntoministeriön oli rekisteröinyt 23. elokuuta 2008 mennessä 22&nbsp;400 pakolaista. Tbilisiin oli perustettu 95 virallista järjestelykeskusta.

## Yhdysvallat

Yhdysvaltain avustusoperaation tarkoituksena on tuen osoittaminen Georgian hallitukselle sekä sotilaallisen vastavoiman tarjoaminen Venäjän joukoille.

Ensimmäisenä avustustarvikkeita toimitti Yhdysvallat C-17 Globemaster III -sotilaskuljetuskoneilla tukeutuen Georgian lentokenttiin. 13.–14. elokuuta 2008 US Air Force Air Mobility Commandin 13. ja 14. lentokuljetuslaivue olivat kuljettaneet ensiksi Georgian armeijan 2&nbsp;000 sotilasta Irakista Georgiaan ja sen jälkeen humanitaarista apua. Toiminnan koordinoi 618. ilmatankkausvalvontakeskus Scottin sotilaslentoasemalta.

Ensimmäisen avun arvo oli noin miljoona Yhdysvaltain dollaria ja se sisälsi 16 kuormalavallista lääkkeitä, vaatteita, makuupusseja ja muita tarpeellisia tarvikkeita.

Yhdysvallat lähetti Mustallemerelle myös hävittäjä USS McFaulin, joka ei Yhdysvaltojen ilmoituksen mukaan kyennyt rantautumaan Batumin satamaan, vaan joutui purkamaan noin 55 tonnin apulastinsa yksitellen rantaan pääseviin aluksiin. Venäjän federaation mukaan Yhdysvallat on toimittanut Mustallemerelle Naton alusten myötä sata Tomahawk-risteilyohjusta. USS McFaul voi kantaa 90 BGM-109 Tomahawk -risteilyohjusta. Yhdysvaltain laivasto ei kerro, onko ohjukset varustettu ydinkärjillä.

Amerikan Punainen Risti tuki 13. elokuuta 2008 kansainvälisen Punaisen Ristin kautta 100&nbsp;000 dollarilla ja noin 35 tn:n apu toimitetaan Ammanin kautta Tbilisiin. Ensimmäiset tarvikkeet sisälsivät huopia, hygieniavälineitä ja vesikontteja. Myöhemmin toimitetaan riisiä ja muita elintarvikkeita.

## Venäjä
Venäjän Punainen Risti on tarjonnut apua Georgiaan Stavropolin miliisit luovuttivat verta Etelä-Ossetian avuksi ja päivän palkkansa.

## Euroopan unionin komissio

Euroopan unionin komission humanitaarisen avun komissaari Louis Michel ilmoitti, että Euroopan unionin komissio on osoittanut 1&nbsp;000&nbsp;000 euron avun Georgiaa varten.. Kaiken kaikkiaan vuodesta 1993 Georgiaan on osoitettu 104&nbsp;000&nbsp;000 euroa humanitaarista apua.

## Suomi

Suomen Kirkon Ulkomaanapu lahjoitti 50&nbsp;000 euroa.

## Viro

Viro antoi täydentävää humanitaarista apua Georgialle 12. elokuuta 2008 5,5 tonnia sisältäen siteitä, antibiootteja, infuusionesteitä, kevytsänkyjä, huopia, lämpöhuopia ja muita pelastustyössä tarvittavien tarvikkeitä.

## Lähteet
Nestor Lakoba

**Nestor Apollonovitš Lakoba** (; 1. toukokuuta 1893 nykyisen Gudautan piirin Lyhnyn kylä, Abhasia – 28. joulukuuta 1936 Tbilisi) oli abhaasilaissyntyinen neuvostoliittolainen poliitikko.

Lakoba syntyi talonpojan perheeseen. Vuonna 1911 hänet erotettiin Tbilisin pappisseminaarista vallankumouksellisen propagandan takia. Seuraavana vuonna hän liittyi bolševikkipuolueeseen. Lakoba teki puoluetyötä Adžariassa, Abhasiassa ja Pohjois-Kaukasiassa. Vuonna 1918 hän johti Georgian menševikkihallituksen vastaista kapinaa Suhumissa, jäi vangiksi ja karkotettiin maasta. Vuonna 1920 hän johti laitonta bolševikkijärjestöä Batumissa ja toimi Kubanin ja Mustanmeren alueen vallankumouskomitean vuoristolaisasiain valtuutettuna.

Maaliskuussa 1921 Lakoba valittiin Abhasian vallankumouskomitean varapuheenjohtajaksi ja sotakomissaariksi. Helmikuusta 1922 lähtien hän toimi Abhasian neuvostotasavallan kansankomissaarien neuvoston ja vuosina 1930–1936 tasavallan toimeenpanevan keskuskomitean puheenjohtajana. Lakoba oli Georgian, Taka-Kaukasian neuvostotasavallan ja Neuvostoliiton toimeenpanevan keskuskomitean sekä Georgian kommunistipuolueen byroon jäsen. Hän osallistui neljästi NKP(b):n edustajakokouksiin.

Lakoba kuoli äkillisesti Georgian silloisen puoluejohtajan Lavrenti Berijan tarjoaman illallisen jälkeen. On väitetty, että Stalinin suosiosta kilpaillut Berija myrkytti hänet.

## Lähteet
USS McFaul

**USS McFaul** (runkonumero DDG-74) on Yhdysvaltain laivaston Arleigh Burke-luokan ohjushävittäjä.

## Valmistus

Alus tilattiin Ingalls Shipbuildingilta Pascagoulasta Mississippistä, missä köli laskettiin 26. tammikuuta 1996. Alus laskettiin vesille 12. huhtikuuta 1997 kumminaan senaattori Dan Coatsin puoliso Marcia Coats ja otettiin palvelukseen 4. heinäkuuta 1991 ensimmäisenä päällikkönään Bernard L. Jackson.

Alus on nimetty laivastoristillä palkitun laivaston erikoisjoukkojen (Seal Team 4) sotilasmestarin Donald L. McFaulin mukaan, joka sai surmansa operaatio Just Causessa 20. joulukuuta 1989 Panamassa pelastaessaan joukkuetoveriaan.

## Palvelus
*McFaul* kolaroi 22. elokuuta 2005 Jacksonvillen edustalla Floridan rannikolla ''USS Winston S. Churchillin'' kanssa. Törmäyksessä alukset kärsivät vähäisiä vaurioita, ja kumpikin alus palasi kotisatamaansa Norfolkiin omin voimin.

Alus lähti 20. elokuuta 2008 Sudanlahdelta Kreetalta Naton laivasto-osaston mukana ja saapui 24. elokuuta Batumiin Georgiaan Naton laivasto-osaston mukana antamaan Georgian humanitaarista apua. Alukselta luovutettiin maihin 82 kollia, joissa oli kaikkiaan 155&nbsp;000 naulaa avustustarvikkeita US Aid:lta kuten hygienatarvikkeita, vauvanruokaa ja tarvikkeita, pullotettua vettä sekä maitoa.

Yhdysvaltain ohjuspuolustushallinto ilmoitti 12. marraskuuta 2009 aluksen modernisoinnista budjettivuonna 2013, jolloin sille asennettaisiin RIM-161 SM3 -järjestelmä.

## Lähteet
Nauru (täsmennyssivu)

**Nauru** voi tarkoittaa seuraavia:

* Nauru, valtio
* Nauru, kylä Tansaniassa
* nauru, kieli
* nauraminen, ihmisen tunnereaktio.
Vennäin Vuissakka

**Vennäin Vuissakka** () on taajama ja maalaiskunta Leningradin alueen Lomonosovin piirissä Venäjällä. Se sijaitsee Länsi-Inkerin ylängön reunalla Pietarin ja Tallinnan välisen maantien varrella 25 kilometriä Pietarista lounaaseen. Asukkaita kunnassa on 5&nbsp;200 henkeä (vuonna 2006).

Tarinan mukaan kylän nimi perustuu Vysotskoje-nimiseen Moskovan lähellä sijaineeseen kylään, jonka asukkaat siirrettiin tänne Pietari I:n käskystä 1700-luvun alussa. Kylän sijaintia kuvaava nimitys *na Vysokom* (”korkealla paikalla”) esiintyy kuitenkin jo vuonna 1499/1500 Novgorodin Vatjan viidenneksen Tuutarin pogostassa.

1770-luvulla kylä kuului Katariina II:n suosikille kreivi Grigori Orloville, joka rakennutti sinne paasikivisen pyhälle Nikolaokselle omistetun ortodoksikirkon. Vuissakan lisäksi seurakuntaan kuului venäläinen Kapriolan kylä () sekä inkerikkojen asuttama Uusikylä eli Timola (). Nykyään kirkko on raunioina.

Venäläisen kylän pohjoispuolella sijaitsi pienempi Hietamäen luterilaiseen seurakuntaan kuulunut Suomen Vuissakka (), joka tuhoutui toisessa maailmansodassa. Sodan aikana seudulla käytiin kovia taisteluja, joista kertovat kahden linnakkeen jäänteet ja Tallinnan tien risteyksessä sijaitseva muistomerkki. 1970-luvulla kylään perustettiin suurkanala, joka tuotti parhaimmillaan kaksi miljoonaa broileria vuodessa. Nykyään Vuissakka on pietarilaisten suosimaa huvilaseutua.

## Lähteet

## Aiheesta muualla
* Vennäin Vuissakan sivusto
Pekka Karunki

**Pekka Karunki** (sukunimi vuoteen 1935 **Sahlstén**; 7. maaliskuuta 1906 Kivennapa &ndash; 10. syyskuuta 1943 Helsinki) oli suomalainen toimittaja ja kirjailija. Hän käytti joissakin teksteistään nimimerkkiä *Peter Kar*.

Karunki oli 1930-luvun lopulla Seura-lehden matkareportterina käyttäen nimimerkkiä *KAR*.

Karungin teos *Vaipuneet kotkat* on kuvaus kaikista talvisodassa sotalennoilla kaatuneista 12 suomalaisesta taistelulentäjästä. Hänen tuotantoonsa kuuluu myös muutama kaunokirjallinen teos, *Kesäheila* sekä *Kuolleet yöperhoset*. Vaikka Karunki eli melko lyhyen elämän, hän ehti silti avioitua, toimia vapaana kirjailijana ja TK-toimittajana. Hän kuoli Helsingin Hakaniemessä ja kuolinsyyksi on merkitty “muu kuin vihollistoiminnasta johtuva”. 

## Teoksia
* *Vaipuneet kotkat : hävittäjäsankariemme viimeiset lennot*. WSOY 1940 
* *Tapani Kaarle Arvid Harmaja*.  WSOY 1940 (eripainos *Vaipuneet kotkat*-teoksesta)
* *Iloisia ystäviä: Asemiesiltojen ilonpitäjiä*, toimittanut Pekka Karunki. Lehtiyhtymä 1943
* *Kansa talkoissa : talkootoimintaa esittelevä kuvateos*, toimittaneet Pekka Karunki, Ensio Rislakki ja Marja Vuorelainen. Otava 1943
* *Kesäheila*, päätoimittaja Pekka Karunki. Säilä, Helsinki 1943
* *Kuolleet yöperhoset*, jännitystarina. Lehtiyhtymä 1944 (postuumisti)

## Lähteet
* Suomen kirjailijat tietokanta 

### Viitteet
Highlandin piirikunta (Ohio)

**Highlandin piirikunta** on piirikunta Ohiossa, Yhdysvalloissa, jonka hallintokeskus on Hillsboro. Sen väkiluku oli 40&nbsp;875 vuonna 2000.

## Maantiede
Highlandin naapuripiirikuntia ovat Fayette pohjoisessa, Ross koillisessa, Pike idässä, Adams kaakossa, Brown luoteessa ja Clinton luoteessa.

## Väestö
Piirikunnassa oli vuoden 2010 väestönlaskennassa 43&nbsp;589 ihmistä. Etniset ryhmät jakautuvat valkoisiin, joita on 96,4%, mustiin (1,6%), alkuperäisamerikkalaisiin (0,3%) ja aasialaisiin (0,2%).

Kotitalouden mediaanitulo on 40&nbsp;423 dollaria ja köyhyysrajan alapuolella oli 17,3% väestöstä vuosina 2007–2011.

## Lähteet
Pekka Aalto (kirjailija)

**Pekka Aalto** (26. toukokuuta 1897 Tunkua, Itä-Karjala &ndash; 8. lokakuuta 1941 Porajärvi, Itä-Karjala) oli suomalainen kirjailija.

Pekka Aalto syntyi Vienan Karjalassa Tunkuan pitäjän Kevättämäjärven (Kevätjärven) kylässä maanviljelijän poikana. Käytyään kotikylässään venäjänkielisen kansakoulun hän tuli valituksi oppilaaksi Vienassa toimivaan opettajaseminaariin. Koska vanhemmat katsoivat, että kotitalon työt ovat tärkeämpiä kuin opiskelu, hän jätti seminaarin kesken yhden lukuvuoden jälkeen. Asevelvollisuusikään päästyään Aalto joutui Venäjän armeijaan, juuri ennen I maailmansodan syttymistä. Sodan aikana hänet ylennettiin aliupseeriksi. Venäjän vallankumouksen jälkeen hän pääsi rintamalta  ja työskenneltyään vähän aikaa kotitilalla hän lähti vuonna 1918 taas sotapolulle. Englantilaisen Muurmannin retkikunnan aikana hän joutui ns. Pohjois-Venäjän Valkoisen armeijan upseerikouluun, jonka päätyttyä hänet korotettiin vänrikiksi ja määrättiin samalla karjalaisista miehistä muodostetun konekiväärikomppanian päälliköksi. Englantilaisten vetäytyessä Pohjois-Venäjän rintama murtui ja Aalto palasi muiden karjalaisten mukana kotikyläänsä, missä hän toimi kylänvanhimpana kunnallisasioissa. Bolševikit yrittivät asettaa virkamiehiä kuntaan, mutta Tunkuan väki ei halunnut vapaaehtoisesti alistua bol*š*evikkikomentoon. Uhtualle perustettuun Väliaikaiseen Karjalan hallitukseen pidettiin yhteyttä, mutta sen lopetettua toimintansa bol*š*evikkien ote kiristyi. Alkoivat vangitsemiset ja teloitukset, ja kurjuus levisi Karjalaan. Kun Karjalan väki nousi vastarintaan, ensimmäisten vapaustaistelijoiden joukossa oli Pekka Aalto. Hän osallistui 1920-luvun alussa heimosotiin toimien Sissirykmentissä komppanian päällikkönä. Kun metsäsissit joutuivat helmikuussa 1922 peräytymään ylivoiman edessä, Aalto saapui heimopakolaisten mukana Kanta-Suomen turviin. Aalto työskenteli sitten Veitsiluodon sahalla Kemissä. Vapaa-ajalla hän kirjoitteli muistiin pakolaiselämänsä vaiheita ja sepitti runoja Karjalakerhopiiriä varten.Talvisotaan hän ei päässyt ammattihenkilöstatuksensa vuoksi. Jatkosotaan hän osallistui aluksi Sallan rintamalla ja sitten vänrikkinä Osasto Kuussaaren 1. komppaniassa. Aalto kuoli kenttäsairaalassa 8. lokakuuta 1941 haavoituttuaan Porajärvellä. Hänen omaelämäkerrallinen teoksensa *Karjalan kotkat* julkaistiin kaksi vuotta hänen kuolemansa jälkeen.

## Teoksia

* *Karjalan kotkat : kahden vapaustaistelijan tarina*. Suomen kirja, Helsinki 1943

## Lähteet
Taidekeskus Ahjo

**Taidekeskus Ahjo** on Joensuussa vuonna 1998 perustettu taidekeskus. Ahjoa ylläpitää Joensuun Taiteilijaseura ry. Taidekeskuksessa vaihtuvia taidenäyttelyitä 1-4 kerrallaan.

Ahjon näyttelytilat sijaitsevat kaupungin keskustassa Joensuun taidemuseon pihapiirissä Kirkkokadun ja Koskikadun kulmassa. Näyttelytiloja on neljä: Sysi, Koksi, Hiili ja Kytö.
Ahjossa oli ensimmäisen kymmenen vuoden aikana näyttelyitä on ollut 200. Lisäksi tiloissa pidetään muun muassa konsertteja sekä teatteri- ja tanssiesityksiä, työpajoja, kirjailijamatineoita ja paneelikeskusteluja. Ahjo on yksi Joen yön tapahtumapaikka.

## Historiaa
Puinen rakennus on entinen Joensuun lyseon voimistelusali, ja yläkerrassa oli veisto- eli käsityöluokka (Jac Ahrenberg, 1911) .

Rakennuksen sisätilat tuhoutuivat tulipalossa huhtikuussa 1981. Tuolloin siellä oli Joensuun Ampujien ilma-aserata.
Sali korjattiin taidemuseon tilapäisnäyttelyiden pitopaikaksi vuonna 1981   ja sai nimen Gymnasium. Kustannussyistä taidemuseo joutui siitä luopumaan, ja tiloissa toimi Pohjois-Karjalan Tanssiopisto 1990-luvulla. Ahjo aloitti toimintansa vuonna 1998.

Ahjoa ylläpiti vuosina 1998-2020 Taidekeskus Ahjon kannatusyhdistys ry, jonka jäsenyhdistyksinä olivat Joensuun Taiteilijaseuran (1998-2020) lisäksi Itä-Suomen tanssin aluekeskus (2005-2020), Pohjois-Karjalan kirjailijayhdistys Ukri ry (2000-2011), poikkitaiteellinen kulttuuriyhdistys Vääräpyörä ry (2002-2004), Pohjois-Karjalan Kätsä ry (1998-2005) sekä Pohjois-Karjalan Valokuvataiteen seura (1998-2000).

## Lähteet

## Aiheesta muualla

*Taidekeskus Ahjon kotisivut
Luettelo televisiosarjan Digimon Tamers jaksoista

Tämä on **luettelo [[Digimon Tamers]]in jaksoista.** Kaikkien jaksojen englanninkielinen nimi näkyy listassa.

Jaksot 1–26 esitettiin Suomessa Nelosella 17.11.2008 – 22.12.2008 välisenä aikana ja jaksot 27–51 puolestaan esitettiin 5.2.2009 – 11.3.2009 aikana. Sarjaa sivuvia elokuvia ei Nelosella tulla esittämään.
Aslaug Dahl

**Aslaug Magna Dahl** (s. 23. maaliskuuta 1949 Uuniemi, Finnmark, Norja) on entinen norjalainen maastohiihtäjä.

Dahl hiihti toisen osuuden Norjan viestijoukkueessa, joka sijoittui neljänneksi Vysoké Tatryn MM-kilpailuissa 1970. Seuraavana vuonna hän sijoittui Falunin hiihtokisoissa kolmanneksi 10&nbsp;kilometrillä . Sapporon talviolympialaisissa 1972 Dahl oli 10&nbsp;kilometrin kilpailussa kuudes ja 5&nbsp;kilometrillä kahdeksas. 3×5&nbsp;kilometrin viestissä hän hiihti toisen osuuden Norjan joukkueessa, joka saavutti Neuvostoliiton ja Suomen jälkeen pronssia.  Falunin MM-kilpailuissa 1974 Dahl oli mukana kuudenneksi sijoittuneessa Norjan viestijoukkueessa 

Dahl harrasti hiihdon lisäksi yleisurheilua . 

## Lähteet
Salavan

**Salavan** (myös **Saravane**, ) on Laosin provinssi, joka sijaitsee maan eteläosassa. Sen pinta-ala on 10&nbsp;691 neliökilometriä. Vuoden 2015 väestönlaskennan mukaan maakunnassa asui noin 397&nbsp;000 asukasta. Maakunnan hallinnollinen keskus on Salavan.

## Piirikunnat
Salavan jakautuu kahdeksaan piirikuntaan, jotka toimivat paikallishallinnon alaisuudessa. Ne ovat:

* Khongxedone
* Lakhonepheng
* Lao Ngarm 
* Salavan
* Samuoi
* Ta Oi
* Toomlarn 
* Vapy

## Lähteet
Monica Iagăr

**Monica Dinescu-Iagăr** (s. 2. huhtikuuta 1973 Sighetu Marmaţiei) on romanialainen entinen korkeushyppääjä. Hän voitti naisten korkeushypyn Euroopan mestaruuden sekä ulkona että sisällä vuonna 1998. Olympialaisissa Iagăr oli yhdeksäs Sydneyssä 2000 ja kahdeksas Ateenassa 2004. MM-kisoissa hän oli parhaimmillaan seitsemäs Edmontonissa 2001. Iagăr voitti Universiadeissa korkeushypyn vuonna 1999.

Iagărin ennätys ulkona on 202 (1998) ja sisällä 203 (1999). Iagăr lopetti aktiiviuransa vuonna 2006. Vuonna 1996 hän kärsi kuuden kuukauden tuomion dopingista.

## Lähteet

## Aiheesta muualla
*
Železnodorožnyi

**Železnodorožnyi** () on runsaan 130&nbsp;000 asukkaan kaupunki Moskovan alueella Venäjällä. Se sijaitsee 25 kilometriä Moskovan keskustasta itään, samaan suuntaan johtavan pääradan varrella.

## Historiaa

Železnodorožnyi perustettiin vuonna 1861 linnoitukseksi, jonka tehtävä oli palvella läheistä Obiralovkan rautatieasemaa. Leo Tolstoin *[[Anna Karenina]]* -kirjan päähenkilö Anna Karenina kuolee juuri kyseisellä asemalla. Železnodorožnyi sai kaupunkioikeudet vuonna 1952. 1960-luvulla siihen liitettiin neljä naapurikaupunkia. Tunnettu runoilija Andrei Belyi asui kaupungissa 1920-luvulla.

Kaupungin rautatieasema on nykyään Železnodorožnaja (Železnodorožnyi).

## Asukasmäärän kehitys

## Lähteet

## Aiheesta muualla

*Železnodorožnyin sivusto 
*Kaupungin blogi
Hippoksen pesäpallostadion

**Hippoksen pesäpallostadion** on Jyväskylän Hippoksella Köyhälammen vieressä sijaitseva pesäpallostadion. Se toimii naisten Superpesiksessä pelaavan Kirittärien ja Ykköspesiksessä pelaavan Kirin kotikenttänä. Stadionin katsomokapasiteetti on noin 1&nbsp;850, joista 1&nbsp;500 on istumapaikkoja. Stadionin kapasiteettia voidaan nostattaa yli 4&nbsp;000 katsojaan lisäkatsomoilla.

Vanha pesäpallostadion purettiin vuoden 2023 loppupuolella. Vanha tekonurmi vietiin Kahakadun liikuntapuistoon Kypärämäelle.

Pesäpallon Itä–Länsi-ottelu pelattiin Jyväskylässä Hippoksen pesäpallostadionilla vuonna 2024 yli 40 vuoden tauon jälkeen.

## Kuvia

Tiedosto:Hippoksen pesäpallostadion2.jpg|Hippoksen vanha pesäpallostadion
Tiedosto:Hippoksen pesäpallostadion.JPG|Hippoksen vanha pesäpallostadion
Tiedosto:Hippoksen pesäpallostadion UUSI.jpg|Hippoksen pesäpallostadion
Tiedosto:Hippoksen pesäpallostadion kuvaustasanne.jpg|Hippoksen pesäpallostadion toimitsija-aitiosta
Tiedosto:Hippoksen pesäpallostadion kirinvaihtopenkki.jpg|Hippoksen pesäpallostadion B-puolelta


## Historia
Hippokselle rakennettiin ensimmäinen nurmikenttä vuonna 1948. Koska nurmi oli kosteaa, se vaihdettiin soraksi. Hyvän sorapohjan ansiosta pesäpalloilijat siirtyivät pelaamaan Hippokselle. Jyväskylän Kirikin joutui siirtymaan Harjulta pysyvästi Hippokselle vuonna 1968, kun pesäpalloliitto kielsi arvo-otteluiden pelaamisen nurmella. Pian tämän jälkeen kentälle rakennettiin kunnon katsomot ja siitä tuli virallisesti pesäpallostadion. 

Kenttää on kunnostettu vuonna 1994, jolloin alustaksi vaihdettiin pesäpalloalustana yleisimmin käytetty hiekkatekonurmi. Vuonna 2014 hiekkatekonurmi vaihdettiin uuteen ja samalla katsomoa kunnostettiin ja rakenteita uusittiin.

Pesäpallostadion otettiin pois käytöstä vuonna 2023, mutta sen viereen rakennettiin uusi katettu pesäpallostadion.

Vanhalla stadionilla on pelattu miesten Itä–Länsi-ottelu vuosina 1977 ja 1980.

Pesäpallostadionilla on pelattu Itä–Länsi-ottelu vuonna 2024.

## Yleisöennätys
Hippoksen vanhan pesäpallostadionin miesten yleisöennätys on vuoden 1979 ottelusta Jyväskylän Kirin ja Hyvinkään Tahkon välillä. Tuota ottelua oli seuraamassa 5&nbsp;496 katsojaa.

Naisten yleisöennätys vanhalla stadionilla on 3&nbsp;781 finaaliottelusta Kirittäret – Lapuan Virkiä 15. syyskuuta 2012.

Pesäpallostadionin miesten yleisöennätystys on 3&nbsp;683 katsojaa vuoden 2024 Itä–Länsi-ottelussa 30. kesäkuuta 2024. 

Pesäpallostadionin naisten yleisöennätys on 3&nbsp;293 katsojaa 2024 Itä–Länsi-ottelussa 29. kesäkuuta 2024.

## Lähteet
Tähtee

**Tähtee** on tilastoalue ja asuinalue Kouvolan Kuusankoskella. Tähtee rajoittuu pohjoisessa Mattilaan ja Kymijokeen, lännessä Naukioon, idässä Kuusaanniemeen ja etelässä Sairaalanmäkeen, Puistomaahan ja Kuusaahan. Tähtee on suurimmaksi osaksi omakotitaloaluetta. Alueella sijaitsee muun muassa Majatalo Hetekka, Tähteenkadun alakoulu sekä Kuusankosken Perhetukikeskus.
Myös Väkkärän asuinalue kuuluu Tähteen tilastoalueeseen. 

Tähteen katuradalla järjestettiin vuosina 1955 ja 1956 TT-ajot.
Ajoista on säilynyt mm. 8&nbsp;mm:n kaitafilmimateriaalia.

Sudeetti on omakotialue Tähteessä. Talot on rakennettu vuoden 1945 molemmin puolin. Rakennuttajana oli Kymi-yhtiö (nyk. UPM). Omakotitalot ovat kaikki olleet alkujaan samanlaisia, ja ne olivat tehtaiden työläisten työsuhdeasuntoja. Myöhemmin asukkaille annettiin mahdollisuus ostaa asuntonsa.

## Osa-alueet
### Asuinalueet
*Tähtee
*Väkkärä
*Lautaro

## Palvelut ja teollisuus
*Tähteenkadun koulu (luokat 1–6)
*Kuusankosken paloasema (ent. Kuusankosken kaupungin varikko) 
*Sami Hyypiä -areena
*Lassilanpellon pallokenttä 
*Tähteen seurakuntakoti

## Lähteet
Savannakhet (provinssi)

**Savannakhet** () on Laosin provinssi, joka sijaitsee maan eteläosassa. Sen pinta-ala on 21&nbsp;774 neliökilometriä. Vuoden 2019 arvion mukaan maakunnassa oli   1&nbsp;054&nbsp;900 asukasta. Provinssi on asukasluvullaan Laosin suurin. Sen alueella asuu noin 15 prosenttia koko maan asukkaista. Provinssin pääkaupunki on Savannakhet, joka on maan toiseksi suurin kaupunki heti pääkaupunki Vientianen jälkeen.

Provinssin nimi tulee sanoista *Savanh nakhone*, joka tarkoittaa "unelmien kaupunkia".

Savannakhet sijaitsee tärkeiden kauppareittien varrella: sen länsipuolella on Mekong-joki ja Thaimaa, itäpuolella Vietnam ja Annamite-vuoret.

## Piirikunnat
Savannakhet jakautuu viiteentoista piirikuntaan, jotka toimivat paikallishallinnon alaisuudessa. Ne ovat:

* Atsaphangthong
* Atsaphone
* Champhone
* Kaysone Phomvihane
* Nong
* Outhoomphone
* Phine

* Sepone
* Songkhone
* Thapangthong
* Thaphalanxai
* Vilabuly
* Xaybuly
* Xayphoothong
* Xonbuly

## Lähteet

## Aiheesta muualla

* Savannakhet Overview  Tourism Laos
Luettelo käsipallon SM-mitalisteista

Tämä on **luettelo käsipallon SM-mitalisteista**.

## Sisäpeli

### Miehet

### Naiset

## Ulkopeli
### 11 hengen käsipallo miehet

### 7 hengen käsipallo miehet
**Suomen mestarit (vuoteen 1974)**

* 1969 Arsenal
* 1970 BK-46
* 1971 Arsenal
* 1972 HIFK, Helsinki
* 1973 HIFK
* 1974 HIFK
* ??? 1975 ulkopeli pelattiin viimeisen kerran

### 7 hengen käsipallo naiset
**Suomen mestarit (vuoteen 1971)**
* 1952 Karhun Pojat, Helsinki
* 1953 Karhun Pojat
* 1954 HIFK, Helsinki
* 1955 HIFK
* 1956 Hangö Idrottsklubb
* 1957 HIFK
* 1958 HIFK
* 1959 HIFK
* 1960 HIFK
* 1961 HIFK
* 1962 HIFK
* 1963 HIFK
* 1964 HIFK
* 1965 HIFK
* 1966 HIFK
* 1967 HIFK
* 1968 Sparta, Helsinki
* 1969 Katajanokan Haukat, Helsinki
* 1970–1971 *ei pelattu*
* 1971 Katajanokan Haukat
Geir Andersen

**Geir Andersen** (s. 12. helmikuuta 1964) on entinen norjalainen yhdistetyn hiihtäjä.

Andersen saavutti junioreiden MM-kilpailuissa hopeaa henkilökohtaisessa kilpailussa Kuopiossa 1983. Seuraavana vuonna hän voitti Trondheimin junioreiden MM-kisoissa kultaa henkilökohtaisessa kilpailussa ja hopeaa joukkuekilpailussa. Sarajevon olympialaisissa hän sijoittui kymmenenneksi. Rovaniemellä järjestetyssä MM-joukkuekilpailussa hän kuului Norjan kultajoukkueeseen.

Seefeldin MM-kilpailuissa 1985 Andersen sijoittui Hermann Weinbuchin jälkeen toiseksi henkilökohtaisessa kilpailussa. Hän kuului lisäksi hopeaa saavuttaneeseen Norjan joukkueeseen.

Andersen sijoittui maailmancupin kilpailussa palkintokorokkeelle ensimmäisen kerran oltuaan toinen Schonachissa tammikuussa 1984. Ensimmäisen voittonsa hän saavutti Planicassa saman vuoden joulukuussa. Kaikkiaan Andersen voitti maailmancupissa viisi osakilpailua, oli neljä kertaa toinen ja viidesti kolmas. Hän voitti maailmancupin kokonaiskilpailun kaudella 1984–1985 sekä oli kolmas kausilla 1983–1984 ja 1985–1986.

## Lähteet
*
Note

**Note** tarkoittaa ainakin seuraavia asioita:
*Note, Nuorten Akatemian palvelu
*Nissan Note, automalli
*Note, sukunimenä:
** Kessai Note (s. 1950), Marshallsaarten presidentti 2000-2008